Arahan PKP dipatuhi
EARL ANEK SARIKEI: Tinjauan Utusan Sarawak dihari ke-7 perlaksanaan
Perintah Kawalan Pergerakan (PKP) mendapati masyarakat awam disini mematuhi
arahan.  Premis-premis perniagaan masih ditutup dan hanya pasar
raya-pasar raya dan Pasar Sentral Sarikei dibuka kepada umum.  Walau bagaimanapun, hanya segelintir gerai dalam Pasar
Sentral Sarikei dibuka untuk perniagaan.  Tinjauan Utusan Sarawak di Pasar Sungai Nyelong juga
mendapati tidak ramai orang awam datang membeli sayur-sayuran dan kemudiannya
beredar dengan segera.  Seorang orang awam yang hanya mahu dikenali sebagai Ah
Teck berkata, dia datang untuk membeli barang keperluan harian seperti daging
ayam dan sayur.  “Kita kena patuhi arahan PKP yang diberikan oleh
kerajaan.  “Arahan ini untuk kebaikan kita dan keluarga kita.
Bersama kita mengelakkan penularan Covid-19,” katanya.  Sementara itu, tinjauan Utusan Sarawak di beberapa lokasi
jalan mendapati anggota-anggota polis dan polis trafik masih berkawal dan fokus
dengan tugas mereka.  Kesimpulan yang pasti dari tinjauan ini ialah masyarakat
awam di Sarikei memberi kerjasama yang baik dalam mengekang penularan Covid-19. 
See author's posts
